section_heading: Format natjecanja
paragraph_text: Osim toga, ligi D će biti dodijeljeno jedno od četiri preostala mjesta za Europsko prvenstvo 2020. Četiri reprezentacije iz lige D koje se nisu kvalificirale na Europsko prvenstvo igrat će u ožujku 2020. doigravanja. Mjesto u doigravanju prvo će biti dodijeljeno pobjednicima skupina, a ako je pobjednik skupine osigurao sudjelovanje na prvenstvu redovnim kvalifikacijama, tada će mjesto dobiti sljedeća najbolje rangirana reprezentacija lige. Ako manje od četiri reprezentacije u ligi D nisu osigurale sudjelovanje na prvenstvu onda se ta slobodna mjesta dodjeljuju reprezentacijama najboljim u ukupnom poretku. Doigravanja će se sastojati od dva polufinala (najbolje rangirana reprezentacija protiv 4. te 2. protiv 3. najbolje rangirane reprezentacije, a domaćin će biti bolje rangirana reprezentacija) i jednog finala u kojemu sudjeluju pobjednici polufinalnih utakmica. Pobjednik doigravanja osigurava plasman na Europskom prvenstvu 2020.<ref><ref>